[pic] | EUROOPA ÜHENDUSTE KOMISJON | Brüssel 22.6.2006 SEK(2006) 780 KOMISJONI TALITUSTE TÖÖDOKUMENT MÕJU HINDAMISE KOKKUVÕTE lisatud komisjoni teatisele „Jätkusuutliku Euroopa veinisektori väljakujundamine“ {KOM(2006) 319} KOMISJONI TALITUSTE TÖÖDOKUMENT MÕJU HINDAMISE KOKKUVÕTE lisatud komisjoni teatisele „Jätkusuutliku Euroopa veinisektori väljakujundamine“ MÄRKUS: Lehekülgede arvu käsitlevaid nõudeid arvestades piirdutakse käesolevas kokkuvõttes ainult mõju hindamisel tehtud peamiste järeldustega; täielik dokument on kättesaadav üksnes inglise keeles. POLIITILISED VALIKUVÕIMALUSED Mõju hindamise käigus vaadeldi nelja võimalust veinituru ühise korralduse reformimiseks. 1. võimalus : praeguse olukorra säilitamine koos mõnede piiratud muudatustega 2. võimalus : veinituru ühise korralduse põhjalik reformimine 3. võimalus : reformimine vastavalt ühise põllumajanduspoliitika reformi põhimõtetele 4. võimalus : veinituru reguleerimise lõpetamine Poliitiliste valikuvõimaluste võimaliku poliitika kirjeldus on kokkuvõtlikult esitatud tabelis 1. Tabel 1. Ülevaade poliitilistest valikuvõimalustest Potentsiaal | Turumeetmed | Õiguslikud meetmed | 3. võimalus: reformimine vastavalt ühise põllumajanduspoliitika reformi põhimõtetele | Pikendamine mõne aasta võrra | Tühistamine | Eelarve asendamine ühtse otsemaksete kava alusel toetuste saamise õigustega | Pädevus komisjonile, seos Rahvusvahelise Veiniameti tavadega, erivõimalused eksportimise puhul, viinamarjavirrete impordi keelu tühistamine | Lihtsustamine, kooskõla WTO-TRIPS lepinguga ja kaitstud geograafilise tähise/kaitstud päritolunimetuse süsteemiga, veinide liigitamise süsteemi ülevaatamine | Pädevus komisjonile, ühtsed vahendid kõikide veinide puhul, suurem paindlikkus | 4. võimalus: veinituru reguleerimise lõpetamine | Tühistamine | Tühistamine | Tühistamine või viimine teise samba alla | Tühistamine või viimine teise samba alla | Rahvusvahelise Veiniameti eeskirjad kui ainus õiguslik raamistik | Täielik integreerimine kaitstud geograafilise tähise/kaitstud päritolunimetuse süsteemi | Täielik integreerimine toiduainete märgistamise horisontaalsesse direktiivi | Mõju analüüs Majanduslik mõju Turu tasakaal EL 27 riike hõlmavat keskpikka prognoosi arvestades (vt 1. lisa) viiks veinisektori praeguse süsteemi säilitamine ka pisut kohandatud kujul (1. võimalus) ülejääkide suurenemiseni ning seega ei ole kõnealune võimalus jätkusuutlik. Kõikide muude võimaluste puhul tagaks turumeetmete kaotamine veinitootmise parema orienteerituse turule ja seeläbi tasakaalu saavutamise pikaajalises perspektiivis. Samas avaldaks 2., 3. ja 4. võimalus mitmelaadilist mõju turu tasakaalule lühiajalises perspektiivis. Eelkõige 2. võimalus võimaldaks saavutada sujuvaima ja kiireima vabanemise veiniülejääkidest , kuna kõnealuse võimaluse kohaselt edendataks tootmispotentsiaali vähendamist (väljajuurimiskava) ja toetataks struktuurimuutusi veinisektoris. Teisalt muudaks 3. ja 4. võimaluse puhul struktuurimeetmete puudumine turu tasakaalu saavutamise keerulisemaks. Kõnealune olukord tekitaks veinisektorile märkimisväärseid raskusi, kuna nimetatud sektor on mitukümmend aastat tuginenud traditsioonilistele turusekkumise alastele vahenditele ja peaks nüüd ise täielikult vastutama muutunud turuolukorraga kohanemise eest. Hinnad ja sissetulekud Praeguse olukorra säilitamisel avaldaks ülejääkide suurenemine üha suuremat survet sekkumismeetmetele ja ELi eelarvele. Turuvahendite abil on üha raskem veinivarudest vabaneda. Korduvate kriisidega kaasneb hindade langemine ja seeläbi ka veinitootjate sissetulekute vähenemine. Kõikide muude võimalustega saaks pikaajalises perspektiivis kindlustada hindade ja sissetulekute rahuldava taseme , mis otseselt kaasneb turu tasakaalu saavutamisega. Valitud võimalusele vaatamata peavad veinitootjad sellegipoolest olema üldiselt valmis hindade ja sissetulekute langemiseks lühiajalises perspektiivis, kuna turuolukorra stabiliseerimine eeldab märkimisväärseid jõupingutusi struktuurimuudatuste elluviimisel. Nimetatud nelja poliitilise valikuvõimaluse mõju hindamiseks viidi läbi kaheetapiline mudelarvutus: 1. lauaveinide hindade ja veinivarude vahelise statistilise seose põhjal tuletati veinide hinnad; 2. tuginedes põllumajandusliku raamatupidamise andmevõrgus (FADN) sisalduvale teabele ja seitsmele „näidispõllumajandusettevõttele“, mis esindavad kõige olulisemaid lauaveinide tootjate tüüpe ELi viies suures veinitootmispiirkonnas, tuletati mudelarvutuse teel prognoositud hinnalanguse mõju sissetulekutele. Kõnealuse mudelarvutuse tulemustest (vt 2. ja 3. lisa) ilmneb, et kõige rängemat mõju avaldaksid hindadele ja sissetulekutele praeguse olukorra säilitamine ning täielik reguleerimise lõpetamine. 2. võimalus avaldaks üldiselt väiksemat, ehkki siiski üsna olulist mõju sissetulekutele lühiajalises perspektiivis ja tagaks sissetulekute kiire stabiliseerumise aja jooksul. 3. võimalus oleks veinitootjatele üldiselt kõige atraktiivsem väga lühiajalises perspektiivis, kuna tootmisega sidumata makse abil hüvitataks vähemalt esialgu veinihindade langus; samas võib turu tasakaalu aeglane taastumine ja hindade järsk langemine tuua kaasa sissetulekute vähenemise keskpikas perspektiivis. Konkurentsivõime ELi veinitööstus on praegu konkurentidega võrreldes ebasoodsamas olukorras järgmistel põhjustel: - väiksemad tootmisstruktuurid , millega kaasnevad suuremad tootmiskulud ja väiksemad mahud, mis ei vasta suurte jaemüüjate vajadustele; - vähem dünaamiline turundusstrateegia; - suuremad õiguslikud piirangud. 1. võimalusega nimetatud raskusi ei kõrvaldataks. 2., 3. ja 4. võimaluse abil saaks kõnealused raskused osaliselt lahendada: - parema turule orienteerituse kaudu, - veinivalmistustavade ja märgistamiseeskirjade suurema paindlikkuse kaudu, - väiksemate õiguslike piirangute kaudu. Eelkõige aitaks konkurentsivõimet parandada uusistutuse keelu tühistamine , mis võimaldaks kõige tõhusamatel tootjatel optimeerida oma ettevõtete suurust ja rakendada sobivaimat tootmisvõimsust. Kavandatav keeld kasutada rikastamiseks sahharoosi võib avaldada negatiivset mõju asjaomase toodangu konkurentsivõimele , kuna tootmiskulud võivad seeläbi kasvada 15–25%.[1] Majanduslik ja sotsiaalne mõju maapiirkondadele 1. võimaluse puhul tooks turusituatsiooni halvenemine veinisektoris kaasa veinipiirkondade kasvavad majanduslikud ja sotsiaalsed raskused. 2. võimaluse puhul võiks turu tasakaalu sujuv stabiliseerumine ja seega veinitootmise majandusliku jätkusuutlikkuse saavutamine avaldada positiivset majanduslikku ja sotsiaalset mõju maapiirkondadele tervikuna. Rahaliste vahendite suunamine riiklikesse assigneeringutesse ja maaelu arengu poliitika tugevdamine hõlbustaks veinisektori struktuurimuudatuste elluviimist ja leevendaks veinitootmise mahu vähenemise mõju. 3. ja 4. võimaluse puhul tooks veinisektori struktuuri muutmisele kaasa aitavate eriliste struktuurimeetmete puudumine koos turuvahendite kaotamisega kaasa märkimisväärse ohu veinipiirkondade stabiilsusele. Eriti 4. võimalusega kaasneksid kõige äärmuslikumad tagajärjed. Mõju keskkonnale Veinitootmisega kaasnevad mitmesugused keskkonnaohud: - mõju pinnasele (erosioon, tihenemine, orgaanilise ainese vähenemine), - taimekaitsevahendite (eriti fungitsiidide) intensiivne kasutamine, - veinitootmise kõrvalsaaduste kõrvaldamine, - kunstliku niisutamise osakaalu suurendamine teatavates piirkondades, - ülemäärane spetsialiseerumine, - ebakorrapärase väljajuurimisega kaasnevad ohud. Praeguse olukorra jätkumise tulemuseks oleks kõikide keskkonnaohtude püsimine. 2. võimaluse puhul puudub lihtne viis peamiste keskkonnanõuete täitmise tagamiseks kõikides veinipiirkondades , kuna veinitootjad ei pruugi saada otsetoetusi, mida võidakse nõuetele mittevastavuse korral vähendada. Lahenduseks võiks aga olla kõikide toetusmeetmete (sealhulgas riiklike assigneeringute ja maaelu arengu poliitika raames abikõlblikele ettevõtetele eraldatavate toetuste) muutmine sõltuvaks nõuete täitmisest. Väljajuurimismeetme tugevdamine võiks avaldada positiivset mõju keskkonnale, kuna selle abil vähendataks üldiselt monokultuuri kasvatamist. Samas võivad kõnealuse meetmega kaasneda ka keskkonnaohud, kui maa harimisest loobutakse või kui viinamarjad asendatakse intensiivsemate põllukultuuridega. 3. võimaluse põhiline väärtus seisneb asjaolus, et peamiste keskkonnanõuete järgimine oleks automaatselt hõlmatud nõuete täitmise kohustusega. 4. võimaluse puhul oleks peamiste keskkonnanõuete rakendamist väga raske saavutada, kuna veinituru ühise korralduse raames ei võimaldataks viinamarjakasvatajatele mingit toetust. Kõikide destilleerimismeetmete kaotamine 2., 3. ja 4. võimaluse puhul võib avaldada keskkonnale positiivset mõju, tingimusel et veinivalmistamise kõrvalsaadusi käideldakse mõistlikult. Mõju kaubandusele ja Maailma Kaubandusorganisatsiooni (WTO) kehtestatud nõuete järgimisele Maailma Kaubandusorganisatsiooni kontekstis on veinisektori jaoks olulised järgmised küsimused: - sisemine toetus: suur osa veinituru ühise korraldusega kaasnevatest iga-aastastest kuludest liigitatakse nn kollasesse kategooriasse ehk toetusteks, mis moonutavad kõige rohkem kaubandust; - kvaliteedipoliitika / geograafilised tähised: praegune kvaliteeti reguleeriv raamistik ei võimalda rahvusvahelisel tasemel optimaalselt kaitsta meie geograafilisi tähiseid intellektuaalomandi õiguste kaubandusaspektide lepingu (WTO-TRIPS) alusel; - märgistamiseeskirjad: kolmandad riigid peavad meie eeskirju diskrimineerivaks. 1. võimaluse puhul jääksid peaaegu kõik Maailma Kaubandusorganisatsiooniga seotud veinisektori probleemid lahendamata; seetõttu võivad mitmed veinituru ühise korralduse alased sätted tulevikus rünnaku alla sattuda. Kõik muud võimalused tagaksid Maailma Kaubandusorganisatsiooni nõuete täitmise, ehkki 2. võimaluses sisalduvate riiklike assigneeringute puhul tuleks abikõlblike meetmete konkreetse kohaldamise korral nn rohelist kategooriat kontrollida. Mõju veini kvaliteedile, tervishoiule ja tarbijakaitsele Veini kvaliteet 1. võimalusega ei kaasneks mingit mõju veini kvaliteedile. 2., 3. ja 4. võimaluse puhul peaks turumeetmete kaotamise kaudu saavutatud parem orienteeritus turule andma eelise kvaliteetsemate veinide segmendile . Tervishoid ja tarbijakaitse Veinituru praeguse ühise korralduse puhul on alkohoolsete jookide destilleerimisel negatiivne mõju rahvatervisele, kuna kõnealuse meetmega toetatakse veini muutmist suurema alkoholisisaldusega joogiks. Luba toota veinipiiritusi madalamate kuludega edendaks nende tarbimist, see on aga vastuolus tervishoiuprobleemide lahendamise vajadusega. Kuna 1. võimaluse puhul toetused alkohoolsete jookide destilleerimisele säilitatakse või neid vähendatakse ainult osaliselt, jääb vastuolu tervishoiupoliitikaga püsima. 2., 3. ja 4. võimaluse puhul peaks alkohoolsete jookide destilleerimise toetamise lõpetamine ja ülejääkide üldine vähendamine tootmise parema turule orienteerituse kaudu tõenäoliselt avaldama positiivset mõju rahvatervisele . 2. võimaluse rakendamisega saaks kõige kiiremini veiniülejääkidest vabaneda. Lisaks võiksid kvaliteedipoliitika, geograafiliste tähiste süsteemi ja märgistamiseeskirjade lihtsustamine ning 2. võimaluses sisalduvad koolitus- ja teavitamiskampaaniad suurendada läbipaistvust tarbija jaoks. Mõju juhtimise tõhususele Juhtimist on võimalik tõhustada õigusliku raamistiku lihtsustamise kaudu, mis hõlbustaks süsteemi ja kontrollimehhanismide rakendamist; see omakorda vähendaks pettuste ja avaliku sektori vahendite väärkasutamise ohtu ning halduskulusid ja statistikaalase järelevalve kulusid. Tõhusust aitaks suurendada ka suurem subsidiaarsus, mis võimaldaks liikmesriikide tasandil reageerida konkreetsetele poliitilistele vajadustele. 1. võimalus ei aitaks üldiselt juhtimist tõhustada , kuid veinisektorile eraldatud eelarvevahenditele saaks osaks üha kasvav koormus. Ülejäänud kolm võimalust annaksid positiivseid tulemusi, ehkki eri määral. 2. võimaluse rakendamisega kaasneks oluline lihtsustamine seoses mõnede keerukate meetmete (istutusõigused, destilleerimismeetmed, veinide eraladustamine ja alkoholi riiklik ladustamine) tühistamisega, mõnel juhul pärast üleminekuaega. Üheks tagajärjeks oleks ka subsidiaarsuse suurenemine, kuna selle võimaluse puhul nähtaks ette riiklikud assigneeringud, mis võimaldavad liikmesriikidel valida alternatiivsete meetmete vahel, ja suurendataks maaelu arengu toetusi veinipiirkondade puhul. 3. võimalus tagaks veelgi suurema lihtsustamise , kuna ühtse otsemaksete kava kehtestamine ja põllukultuurist sõltuvate meetmete lõpetamine võimaldaksid süsteemi keerukust vähendada. Subsidiaarsuse osas tagaks otsemaksete kava rakendamine teatava paindlikkuse . 4. võimalus võimaldaks radikaalset õiguslikku lihtsustamist ja eelarvevahendite vajaduse vähendamist, kuid kõnealuse võimaluse sotsiaalmajanduslikud tagajärjed tooksid pikas perspektiivis kaasa eelarveriskid, eriti liituvate liikmesriikide jaoks. V ALIKUVÕIMALUSTE VÕRDLUS Tabelis 2 on kokkuvõtvalt esitatud eri võimaluste mõju. Tabel 2. Ülevaade eri valikuvõimalustega kaasnevast mõjust MÕJU KOKKUVÕTE | 1. võimalus: praeguse olukorra parandamine | 2. võimalus: veinituru ühise korralduse põhjalik reformimine | 3. võimalus: reformimine vastavalt ühise põllumajanduspoliitika reformi põhimõtetele | 4. võimalus: reguleerimise lõpetamine | Turu tasakaal | Ülejääkide suurenemine | Tasakaalu saavutamine sujuvaimal viisil | Ülejääkide kasv lühiajalises ja keskpikas perspektiivis | Ülejääkide suurenemine lühiajalises ja keskpikas perspektiivis | Turu tasakaal pikas perspektiivis | Turu tasakaal pikas perspektiivis | Hinnad | Järsk langus, kuna süsteem ei ole jätkusuutlik | Langus lühiajalises perspektiivis | Järsk langus lühiajalises ja keskpikas perspektiivis | Väga järsk langus lühiajalises ja keskpikas perspektiivis | Taastumine pärast tasakaalu saavutamist | Taastumine pärast tasakaalu saavutamist | Taastumine pärast tasakaalu saavutamist | Põllumajanduslikud sissetulekud | Kestev langus, kuna süsteem ei ole jätkusuutlik | Langus lühiajalises perspektiivis | Langus keskpikas perspektiivis | Väga järsk langus lühiajalises ja keskpikas perspektiivis | Taastumine pärast tasakaalu saavutamist | Taastumine pärast tasakaalu saavutamist Puuduvad turvamehhanismid | Taastumine pärast tasakaalu saavutamist Puuduvad turvamehhanismid | Konkurentsivõime | Olukord ei parane | Kiire paranemine tänu majanduslikule jätkusuutlikkusele ja parematele regulatiivsetele meetmetele, mis võimaldavad paindlikkust ja uuendusi | Paranemine pikaajalises perspektiivis tänu majanduslikule jätkusuutlikkusele ja parematele õiguslikele meetmetele, mis võimaldavad paindlikkust ja uuendusi | Oluline paranemine pikaajalises perspektiivis tänu majanduslikule jätkusuutlikkusele, põllumajandusettevõtjate tegevusvabadusele ja parematele õiguslikele meetmetele, mis võimaldavad paindlikkust ja uuendusi | Majanduslik ja sotsiaalne mõju maapiirkondadele | Olukorra jätkuv halvenemine, kuna süsteem ei ole jätkusuutlik | Olukorra paranemine tänu majandusliku jätkusuutlikkuse sujuvale saavutamisele | Suurtest ümberkorraldusvajadustest tulenevad riskid | Suurtest ümberkorraldusvajadustest tulenevad märkimisväärsed riskid ja võimalik tootmise nihkumine piirkondade vahel | Keskkond | Olukord ei parane | Puudub lihtne lahendus nõuete täitmist käsitlevate eeskirjade kohaldamiseks kõikide veinipiirkondade suhtes Üleviimist maaelu arengu alla saaks kasutada keskkonnasõbralikumate meetmete rakendamise edendamiseks | Nõuete täitmist käsitlevate üldeeskirjade vahetu kohaldatavus | Nõuete täitmist käsitlevaid eeskirju on väga raske kohaldada Puuduvad vabad rahalised vahendid keskkonnasõbralikumate meetmete rakendamise edendamiseks | Vastavus WTO kaubandussätetele | Eri meetmed võivad sattuda rünnaku alla | Enamik probleeme laheneb | Enamik probleeme laheneb | Enamik probleeme laheneb | Veini kvaliteet | Neutraalne | Paraneb seoses parema orienteeritusega turule | Paraneb seoses parema orienteeritusega turule | Paraneb seoses parema orienteeritusega turule | Tervishoid/tarbijakaitse | Olukord ei parane | Alkohoolsete jookide destilleerimise vastuvõetamatu toetamise lõpetamine Märgistamiseeskirjad on läbipaistvamad ja tarbijasõbralikumad | Alkohoolsete jookide destilleerimise vastuvõetamatu toetamise lõpetamine Märgistamiseeskirjad on läbipaistvamad ja tarbijasõbralikumad | Alkohoolsete jookide destilleerimise vastuvõetamatu toetamise lõpetamine Märgistamiseeskirjad on läbipaistvamad ja tarbijasõbralikumad | Eelarve | Kasvav surve | Neutraalne | Neutraalne | Säästuvõimalus | Subsidiaarsus | Olukord ei parane | Palju suurem paindlikkus tänu riiklikele assigneeringutele ja maaelu arenguks eraldatavatele mahukamatele vahenditele | Paindlikkus ühtse otsemaksete kava rakendamisel | Võimalik on suurem paindlikkus tänu viimisele maaelu arengu alla | Lihtsustamine, kohaldatavus, kontrollitavus | Olukord ei parane | Mõõdukas lihtsustamine | Oluline lihtsustamine, samas spetsiifilised tegevusraskused ühtse otsemaksete kava rakendamisel veinisektoris | Enamik probleeme laheneb | 1. lisa Keskpikk prognoos EL 27 riikide veinisektori kohta aastateks 2010–2011 [pic] 2. lisa Mõju hindadele Regressioonanalüüs lauaveini iga-aastaste hindade ja veinivarude alusel 1. võimalus: praeguse olukorra säilitamine [pic] 2. võimalus: veinituru ühise korralduse põhjalik reformimine [pic] 3. võimalus: reformimine vastavalt ühise põllumajanduspoliitika reformi põhimõtetele [pic] 4. võimalus: täielik reguleerimise lõpetamine [pic] 3 lisa Mõju põllumajanduslikele sissetulekutele Kokkuvõte mõne ELi piirkonna näidispõllumajandusettevõtete põhjal tehtud analüüside tulemustest (lauaveinid). Allikas: põllumajanduse ja maaelu arengu peadirektoraat – põllumajandusliku raamatupidamise andmevõrk (FADN) Muutus põllumajandusettevõtte netolisandväärtuses aastase tööühiku kohta (FNLV/ATÜ) protsentides [pic] FNLV/ATÜ teisel reformile järgneval aastal [pic] FNLV/ATÜ muutus teisel reformiaastal [pic] [1] Allikas: „Veini rikastamine Euroopa Ühenduses“, Wageningeni Ülikool, EURi aruanne 13239, 1991. + sahharoosi kasutamise keeld + ülepressimise keelu säilitamine + ülepressimise keelu säilitamine + sahharoosi kasutamise keeld + praeguse olukorra säilitamine sahharoosi kasutamise osas 5000 10000 15000 20000 25000 30000 35000 Poitou Charentes – lauavein ja konjak Languedoc Roussillon – lauaveinile spetsialiseerunud Puglia (1) – lauavein Puglia (2) – segatud lauavein ja oliivid Sicilia (1) –- lauavein Sicilia (2) – segatud lauavein ja oliivid Castilla La Mancha – lauaveinile spetsialiseerunud FNLV/ATÜ (eurot) 1. võimalus Olukord jääb samaks 2. võimalus Põhjalik reform 3. võimalus ÜPP reform 4. võimalus Reguleerimise lõpetamine –80% –60% –40% –20% 0% 20% 40% Poitou Charentes – lauavein ja konjak Languedoc Roussillon – laua- veinile spetsialiseerunud Puglia (1) – lauaveinile spetsialiseerunud Puglia (2) – segatud lauavein ja oliivid Sicilia (1) – laua- veinile spetsialiseerunud Sicilia (2) – segatud lauavein ja oliivid Castilla La Mancha – lauaveinile spetsialiseerunud % 1. võimalus Olukord jääb samaks 2. võimalus Põhjalik reform 3. võimalus ÜPP reform 4. võimalus Reguleerimise lõpetamine